open-index/open-wikipedia-markdown huggingface dataset:
ரிலையன்ஸ் இன்டஸ்ட்ரீஸ்

**ரிலையன்ஸ் இன்டஸ்ட்ரீஸ் லிமிட்டெட்** (*Reliance Industries*, , , ) இந்தியாவின் தனியார்துறை நிறுவனங்களில் மிகவும் பெரிய நிறுவனமும், லாபகரணமானதுமாகும். ஃபார்ச்சூன் இதழ் வெளியிடும் உலகின் பெரும் 500 நிறுவனங்களில் ஒன்றாகும். 1966ஆம் ஆண்டு திருபாய் அம்பானி 15 இலட்சம் பண முதலீடு செய்து துவங்கிய இந்நிறுவனம் $28 பில்லியன் வருமானம் (2006) கொண்ட நிறுவனமாக வளர்ந்துள்ளது. 1977-ஆம் ஆண்டு ரூ.10-இற்கு விற்ற அதன் முதல் பொதுப்பங்கு விற்பனையில் முதலீடு செய்த பங்குதாரர்கள் பெரும் இலாபம் ஈட்டியுள்ளனர். இன்று எண்ணெய் சுத்திகரிப்பு, பெட்ரோகெமிகல்ஸ், துணி,சில்லறை விற்பனை ஆகிய துறைகளில் வணிகம் செய்கிறது.

## வரலாறு
1966ஆம் ஆண்டு *ரிலையன்ஸ் டெக்ஸ்டைல்ஸ் *என குஜராத்தில் நரோதாவில் துவங்கி *விமல்* என்னும் பெயரில் தனது துணிவகைகளை (சேலை, திரைகள்) விற்பனை செய்து வந்தது. *பின்னோக்கிய கச்சாப்பொருள் ஒருங்கிணைப்பு* என்ற யுக்தியைப் பின்பற்றி, துணிகளுக்கு வேண்டிய பாலியஸ்டர் நூலிழைகளை தயாரிக்க குஜராத்தில் உள்ள பாதாளகங்காவில் ஓர் தொழிற்சாலையை நிறுவினர். பின்னர் அந்த நூலிழைகளுக்கு வேண்டிய பாலியஸ்டர் கச்சாப்பொருளைத் தயாரிக்க ஹஜீரா என்றவிடத்தில் பெட்ரோகெமிக்கல் தொழிற்சாலையை நிறுவினர். இறுதியாக பாறை எண்ணெய்|பாறை எண்ணெயிலிருந்து அந்த மூலப்பொருளை பெற ஜாம்நகர் என்றவிடத்தில் ஆசியாவிலேயே மிகப்பெரிய எண்ணெய் சுத்திகரிப்பு ஆலையை நிறுவினர்.

வணிக விரிவாக்க முடிவாக 2000ஆம் ஆண்டு முதல் பங்குநிதி நிறுவனங்கள், மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் ஆகியவற்றிலும் ஈடுபட்டனர். 2005ஆம் ஆண்டு நிறுவனர் திருபாய் மறைந்த நிலையில் மகன்கள் முகேஷ் அம்பானி, அனில் அம்பானியிடையே எழுந்த குடும்பப் பிரிவினை காரணமாக இந்நிறுவனமும் இரண்டாக பிளந்தது. பங்குநிதி நிறுவனங்கள்,மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் தம்பி அனிலிடம் கொடுக்கப்பட்டு *அனில் திருபாய் அம்பானி குழுமம் *என்ற பெயரில் இயங்குகின்றன. கோதவரி படுகையிலிருந்து எடுக்கப்படும் இயற்கைவாயுவினை விலைகுறைந்த ஒப்பந்த விலையில் பெறுவது குறித்து ரிலையன்ஸ் நிறுவனத்தின் மீது இவர் தொடுத்த வழக்கு நிலுவையில் உள்ளது.

பிரிவுபட்டபின் சில்லறை விற்பனைத்துறையில் ரிலையன்ஸ் நிறுவனம் ஈடுபட்டுள்ளது. ஜாம்நகரில் இரண்டாவது எண்ணெய் சுத்திகரிப்பு ஆலையையும் இயக்கத்திற்கு கொண்டுவந்துள்ளது.

## சான்றுகள்

பகுப்பு:வணிக நிறுவனங்கள்
பகுப்பு:நிப்டி 50 நிறுவனங்கள்
 பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
பகுப்பு:இந்திய நிறுவனங்கள்
ஸ்ரீகுமாரி ராமச்சந்திரன்

ஸ்ரீகுமார் என்பவர் மலையாள எழுத்தாளர் ஆவார். இவர் சிறுகதைகளையும், புதினங்களையும் எழுதியுள்ளார். நாட்டியக் கலைஞரும் ஆவார்.

## ஆக்கங்கள்
### சிறுகதைகள்
*நிர்மால்யம் -  1993
*பரித்ரானம் -1995
*தாய்‌வேர் - 1997
*நட்சத்திரங்களுக்கு நிறமுண்டோ -  1999
*விதவகளுடெ கிராமம் - 1999
*பலவேஷங்களில் சில மனுஷ்யர் -  2001
*சைலன்ஸ் ஆப் தி குரோவ் - 2003
*முஹாஜிர் - 2005
* புலச்சிந்த் - 2008
*காள் கேள் - 2011

### புதினம்
*காலமே மாப்பு தரூ -  1997
*பியோண்ட் தி பைனல் எபிசோடு - 2002
*ஜலசமாதி - 2004
*அக்னிவீண - 2005
*தயாஹர்ஜி - 2010

## விருதுகள்
* ரோட்டரி இலக்கிய விருது - பரித்ரானம் - 1997
* டாட்டாபுரம் சுகுமாரன் விருது - விதவகளுடெ கிராமம் - 1999
* கசாக் விருது - புலச்சிந்த் - 2011

## சான்றுகள்

பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:1950 பிறப்புகள்
பகுப்பு:கேரளப் பெண் எழுத்தாளர்கள்
மங்கடை சட்டமன்றத் தொகுதி

கேரள சட்டமன்றத்திற்கான 140 தொகுதிகளில் மங்கடை தொகுதியும் ஒன்று. இது மலப்புறம் மாவட்டத்தில் உள்ள பெரிந்தல்மண்ணை வட்டத்திற்கு உட்பட்ட அங்காடிப்புறம், கூட்டிலங்காடி, குறுவை, மக்கரப்பறம்பு, மங்கடை, மூர்க்கநாடு, புழக்காட்டிரி ஆகிய ஊராட்சிகளைக் கொண்டது. .

## சான்றுகள்


பகுப்பு:கேரள சட்டமன்றத் தொகுதிகள்
அங்காடிப்புறம் ஊராட்சி

கேரளத்தின் மலப்புறம் மாவட்டத்தில் உள்ள பெரிந்தல்மண்ண வட்டத்தில் **அங்காடிப்புறம் ஊராட்சி** அமைந்துள்ளது. இது மங்கடை மண்டலத்திற்கு உட்பட்டது. இந்த ஊராட்சி 36.94 சதுர கிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - வெட்டத்தூர் ஊராட்சி, பெரிந்தல்மண்ணை நகராட்சி
*மேற்கு - புழக்காட்டிரி ஊராட்சி
*தெற்கு - புலாமந்தோள் ஊராட்சி, பெரிந்தல்மண்ணை நகராட்சி
*வடக்கு - கீழாற்றூர், மங்கடை

## வார்டுகள்
*மண்ணாறம்பு
*மேலே அரிப்பிர
*திரூர்க்காடு நகரம்
*பீச்சாணி பறம்பு 	
*வலம்பூர் 	 
*சேங்கோடு
*பூப்பலம் 	 
*சாத்தநல்லூர் 	
*ஏறாந்தோடு 
*ஒராடம்பாலம் 	
*திரூர்க்காடு பாறை	
*கோட்டப்பறம்பு 	 
*அங்காடிப்புறம் வடக்கு
*அங்காடிப்புறம் தெற்கு
*காயகுண்டு
*தட்டாரக்காடு
*பரியாபுரம் 	 
*புத்தனங்காடி நகரம்
*புத்தனங்காடி பள்ளிப்படி 	 
*வைலோங்கரை
*செரக்காப்பறம்பு 	
*வழிப்பாறை	
*தாழே அரிப்பிர

## விவரங்கள்

## சான்றுகள்
*http://www.trend.kerala.gov.in  
*http://lsgkerala.in/angadippurampanchayat 
*Census data 2001

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
யூனியன் கல்லூரி, தெல்லிப்பழை

**யூனியன் கல்லூரி** (*Union College*) இலங்கையின் யாழ்ப்பாண மாவட்டத்தில் யாழ்ப்பாண நகரத்திற்கு வடக்கே தெல்லிப்பழை என்ற ஊரில் அமைந்துள்ள ஒரு பாடசாலை ஆகும். 1816 ஆம் ஆண்டில் அமெரிக்க மிசனரிகளால் ஆரம்பிக்கப்பட்டது. இது 200 ஆண்டுகள் பழமையான வரலாற்றை உடைய பாடசாலையும் தெற்கு ஆசியாவின் முதலாவது கலவன் பாடசாலையும் ஆகும்.

## சான்றுகள்

பகுப்பு:யாழ்ப்பாண மாவட்டப் பாடசாலைகள்
பகுப்பு:அமெரிக்க இலங்கை மறைப்பணி
சேர அரசர் காலநிரல்

சங்ககாலச் சேர வேந்தர் ஆட்சிக் காலத்தை ஆய்வுநோக்கில் ஒப்பிட்டுப் பார்த்து அவர்கள் ஆண்ட காலத்தை நிரல் படுத்திக் காட்டிய மூன்று தொகுப்புகளை ந. சி. கந்தையா பிள்ளை தன் காலக்குறிப்பு அகராதி என்னும் நூலில் தந்துள்ளார். 
# கா. சுப்பிரமணிய பிள்ளை எழுதிய இலக்கிய வரலாறு என்னும் நூலில் குறிப்பிட்டுள்ள தொகுப்பு.  
# கலைக்களஞ்சியத்தில் காணப்படும் குறிப்பு
# சேச அய்யர் குறிப்பு
## அடிப்படை
இவை மூன்றுமே இமயவரம்பனாகிய செங்குட்டுவன் விழா எடுத்த நாளில் கண்ணகி-தெய்வம் வந்திருந்து வாழ்த்தியது போல, தான் தன் நாட்டில் இதே நாளில் விழா எடுக்கும் காலத்தில் வந்திருந்து வாழ்த்த வேண்டும் எனக் கயவாகு மன்னன்  கேட்டுக்கொண்டதாக வரும் செய்தியை  அடிப்படையாகக் கொண்டவை. 

கயவாகு காலத்தை வைத்து சிலப்பதிகாரச் செங்குட்டுவன் காலம் கி.பி. 180-ல் முடிவுறுவதாகச் சுப்பிரமணிய பிள்ளை, சேச அய்யர் ஆகிய இருவரும் கொண்டுள்ளனர்.

## வேறுபட்ட கருத்துக்கள்
பதிற்றுப்பத்து ஐந்தாம் பத்தின் பாட்டுடைத் தலைவன் கடல்பிக்கு ஓட்டிய வேல்கெழு குட்டுவன் என அதன் பதிகம் குறிப்பிடுகிறது. அவன் கடவுள் பத்தினிக்குக் கற்சிலை அமைத்ததையும் அது குறிப்பிடுகிறது. பரணர் பாடிய பதிற்றுப்பத்துப் பாடல்கள் பத்திலும் இந்தச் செய்தி இல்லை. பதிற்றுப்பத்து நூலைத் தொகுத்தவர் இச் செய்தியை இணைத்துள்ளார். 

பதிகம் தொகுத்தவர் பிற்காலத்தவர் எனக் கொண்டு இவரது கருத்தை ஏற்றுக்கொள்ளாத கா. சு. பிள்ளை கண்ணகிக்குச் சிலை அமைத்த சேரன் செங்குட்டுவன் காலம் கி.பி. 180 எனக் குறிப்பிட்டு கடல்பிறக்கு ஓட்டிய வேல்கெழு குட்டுவன் காலத்தைக் கி.மு. 180-125 எனக் காட்டுகிறார். அய்யர் இருவரையும் ஒருவர் எனக் கொண்டுள்ளார். 

இதனால் இருவேறு வகையான காலக் குறியீடுகள் தோன்றியுள்ளன.
## கோட்பாடுகள்
மேலும் கா.சு.பிள்ளை குறிப்பில் தொண்டி-அரசர் என்னும் பாகுபாடும், அய்யர் குறிப்பில் வஞ்சி-அரசர் என்னும் பாகுபாடும் உள்ளன. இவற்றில் சில குழப்பங்கள் உள்ளன. 

குழப்பங்களை நீக்கிக் காலத்தைக் கணிக்க விக்கிப்பீடியாவில் உள்ள புலவர் கால மன்னர் என்னும் தொகுப்பைப் பயன்படுத்துதல் நலம்.

## மேலும் காணலாம்
* கஜபாகு காலம்காட்டி முறைமை
## மேற்கோள் குறிப்பு

பகுப்பு:சேர அரசர்கள்
குடிமகன்

***குடிமகன்*** ( transl. குடிகாரன் ) என்பது 2019 ஆம் ஆண்டு வெளிவந்த இந்தியத் தமிழ் மொழி திரைப்படம் ஆகும். இது சத்தியேஸ்வரன் இயக்கியது. இந்த படத்தில் ஜெய்குமார், மாஸ்டர் ஆகாஷ் மற்றும் நந்திதா ஜெனிபர் ஆகியோர் முக்கிய கதாபாத்திரங்களில் நடித்துள்ளனர்.

தமிழக அரசு மதுவிற்பனையை டாஸ்மார்க் என்ற நிறுவனம் மூலம் நடத்துவதையும், அதனால் ஏழை எளியோர் மது அருந்தி தங்கள் வாழ்வினை அழித்துக் கொள்வதையும் இத்திரைப்படம் மக்களிடேயே கூறுகிற வகையில் எடுக்கப்பட்டிருந்தது. வணிக ரீதியாக தோல்வியை சந்தித்தாலும் விமர்சன ரீதியாக எண்ணற்ற ஊடகங்கள் இத்திரைப்படத்தினை பாராட்டின.

## நடிப்பு

* கந்தனாக ஜெய்குமார்
* ஆகாஷ் அவனாக
* செல்லக்கண்ணுவாக நந்திதா ஜெனிபர்
* பாவா செல்லதுரை
* வீர சமர்
* பாவா லட்சுமணன்
* கிருஷ்ணமூர்த்தி
* கிரண்
* பாலா சிங்

## உற்பத்தி
7 வயது டாஸ்மாக் எதிர்ப்பு ஆர்வலர் ஆகாஷ் ஆனந்தன் இந்த படத்தில் ஒரு கதாபாத்திரத்தில் நடிக்க தேர்வு செய்யப்பட்டார். ஆகாஷ் பள்ளியைத் தவிர்க்கக் கூடாது என்பதற்காக பள்ளி நேரத்திற்குப் பிறகு ஆகாஷ் சம்பந்தப்பட்ட காட்சிகள் படமாக்கப்பட்டன. தயாரிப்பாளர் கலைஞானத்தின் பேரன் ஜெயக்குமார் இந்தப் படத்தின் மூலம் சினிமாவில் அறிமுகமானார்.

## ஒலிப்பதிவு
அறிமுக இசைக்கலைஞர் எஸ்எம் பிரசாந்த் இசையமைத்துள்ளார்.

* "தெய்வங்கள் இங்கில்லை" - ஸ்ரீராம் பார்த்தசாரதி
* "ஊரு உலகம்" - வேல்முருகன்

## வெளியீடு
*டைம்ஸ் ஆஃப் இந்தியா* இந்த படத்தில் ஐந்து நட்சத்திரங்களில் இருவரை "டிவி சோப் ஓபரா-இஷ் திரைப்படத் தயாரிப்பு மற்றும் ஒரு ஸ்லெட்ஜ்ஹாமரின் நுணுக்கத்துடன் இயக்குநர் தனது செய்தியை வீட்டிற்கு அழைத்துச் செல்கிறார்" என்று கூறினார். இருப்பினும், *நியூஸ் டுடே நெட்* "சில குறைபாடுகள் இருந்தாலும், திரைப்படத் தயாரிப்பாளரின் நோக்கம் பாராட்டப்பட வேண்டும். வணிகச் சிக்கல்களிலிருந்து அவர் ஒரு ஸ்ட்ரிங் மெசேஜை வீட்டிற்கு அழைத்துச் சென்றுவிட்டார் ".

## குறிப்புகள்

## வெளி இணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
பகுப்பு:இந்திய நாடகத் திரைப்படங்கள்
மலப்புறம் சட்டமன்றத் தொகுதி

கேரள சட்டமன்றத்திற்கான 140 தொகுதிகளில் **மலப்புறம் சட்ட மன்றத் தொகுதி** ஒன்றாகும். இது மலப்புறம் மாவட்டத்தில் உள்ள மலப்புறம் நகராட்சியையும், ஏறநாடு வட்டத்தில் உள்ள மொறயூர், பூக்கோட்டூர், ஆனக்கயம், புல்பற்றா ஆகிய ஊராட்சிகளையும் பெரிந்தல்மண்ணை வட்டத்தில் உள்ள கோடூர் ஊராட்சியையும் கொண்டது. .

## சான்றுகள்


பகுப்பு:கேரள சட்டமன்றத் தொகுதிகள்
கோடூர் ஊராட்சி

கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் கோடூர் ஊராட்சி அமைந்துள்ளது. இது மங்கடை மண்டலத்திற்கு உட்பட்டது. இந்த ஊராட்சி 18.42 சதுரகிலோமீட்டர் பரப்பளவில் அமைந்துள்ளது. இந்த ஊராட்சியில் 19 வார்டுகள் உள்ளன.

## சுற்றியுள்ள இடங்கள்
*கிழக்கு - மக்கரபறம்பு ஊராட்சி, மலப்புறம் நகராட்சி
*மேற்கு – பொன்மளா ஊராட்சி
*தெற்கு‌ - பொன்மளா, குறுவை ஊராட்சிகள்
*வடக்கு – மலப்புறம் நகராட்சி 

## வார்டுகள்
*மங்காட்டுப்புலம் 
*வடக்கேமண்ணி 
*செம்மங்கடவு 
*சோலைக்கல் 	
*உம்மத்தூர் 	
*பெரிங்கோட்டுபுலம் 	
*சட்டிப்பறம்பு 
*கிழக்கு கோடூர் 	
*தாணிக்கல் 
*வலியாடு
*அறக்கல்படி
*ஆல்பற்றகுளம்பை
*புளியாட்டுகுளம் 
*ஒற்றத்தறை 
*வரிக்கோடு
*நாட்டுகல்லிங்கல்படி
*பாலக்கல் 
*மேற்கு கோடூர் 	
*கரீபறம்பு

## விவரங்கள்

## சான்றுகள்
*http://www.trend.kerala.gov.in  
*http://lsgkerala.in/kodurpanchayat 
*http://lsgkerala.in/kodurpanchayat/about/ 
*Census data 2001

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
வேங்கரை சட்டமன்றத் தொகுதி

கேரள சட்டமன்றத்திற்கான 140 தொகுதிகளில் வேங்கரை தொகுதியும் ஒன்று. இது மலப்புறம் மாவட்டத்தில் திரூரங்காடி வட்டத்தில் உள்ள வேங்கரை, கண்ணமங்கலம், எ.ஆர் நகர், ஊரகம், பறப்பூர், ஒதுக்குங்கல் ஆகிய ஊராட்சிகளைக் கொண்டது. .

## சான்றுகள்


பகுப்பு:கேரள சட்டமன்றத் தொகுதிகள்
திரூரங்காடி வட்டம்

கேரளத்தில் மலப்புறம் மாவட்டத்தில் திரூரங்காடி வட்டம் அமைந்துள்ளது. இந்த வட்டத்தில் 18 ஊர்கள் உள்ளன.

## ஊர்கள்
*பரப்பனங்காடி
*திரூரங்காடி
*வள்ளிக்குன்னு
*அரியல்லூர்
*தேஞ்ஞிப்பலம்
*முன்னியூர்
*பள்ளிக்கல்
*சேலேம்பிர
*நெடுவை
*ஊரகம்
*தென்னலை
*வேங்கரை
*ஒதுக்குங்கல்
*கண்ணமங்கலம்
*அப்துல் ரகுமான் நகர்
*பறப்பூர்
*பெருவள்ளூர்
*நன்னம்பிரை

## சான்றுகள்

பகுப்பு:மலப்புறம் மாவட்ட வட்டங்கள்
ஐபிஎம் சைமன்

**ஐபிஎம் சைமன் தனிநபர் தகவல்தொடர்புக் கருவி** (*IBM Simon Personal Communicator*) ஐபிஎம்மால் வடிவமைக்கப்பட்டு மிட்சுபிசு எலெக்ட்ரிக் நிறுவனத்தால் தயாரிக்கபட்ட கையடக்க தொடுதிரை செல்லிடத் தொலைபேசி மற்றும் தனிநபர் எண்மத்துணை ஆகும். இத்தகைய 50,000 கருவிகளை பெல்சவுத் செல்லுலர் நிறுவனம் ஆகத்து 1994க்கும் பெப்ரவரி 1995க்கும் இடையே ஐக்கிய அமெரிக்காவில்  விற்றுள்ளது.  தொலைபேசி மற்றும் தனிநபர் எண்மத்துணை செயற்பாடுகளை ஒருங்கிணைத்த  முதல் நுண்ணறிபேசி  இதுவே ஆகும்.
## வரலாறு
நவம்பர் 23, 1992இல் நெவாடாவின் லாசு வேகாசு நகரில் நடந்த கொம்டெக்சு கணினி, தொழினுட்பக் கண்காட்சியில் ஐபிஎம் *ஆங்க்ளர்* எனக் குறிப்பெயரிடப்பட்ட முன்வடிவக் கருவியை அறிமுகப்படுத்தியது. இது நகர்பேசியையும் தனிநபர் எண்மத்துணையையும் ஒருங்கிணைத்திருந்தது; இதனால் பயனர் தொலைபேசி அழைப்புக்களை ஏற்கவும் விடுக்கவும் முடிந்ததோடு  தொலைநகல், மின்னஞ்சல் மற்றும் நகர்பேசிப் பக்கங்களையும் பயன்படுத்த முடிந்தது. கண்காட்சிக்கு வந்தவர்களும் பத்திரிகையாளர்களும் இந்தக் கருவியில் கூடிய ஆர்வம் காட்டினர்.  இக்கருவி அறிமுகப்படுத்தப்பட்ட அடுத்த நாளே, *யுஎஸ்ஏ டுடே* என்ற இதழ் தனது பொருளியல் பகுதியின் முதல் பக்கத்தில் இதன் ஒளிப்படத்தை  வெளியிட்டது.

இக்கருவியில் ஆர்வம் காட்டிய பெல்சவுத் நிறுவனம் இதற்கு "சைமன் தனிநபர் தகவல்தொடர்பாளர்" என்ற பெயரைச் சூட்டியது; நவம்பர் 1993இல் *கம்பியில்லா உலக மாநாட்டில்*  பொதுமக்கள் பார்வைக்குக் கொணர்ந்தது. பெல்சவுத் மே 1994 முதலே விற்பனைக்கு விடத் தயாராகவிருந்தும் இக்கருவியின் மென்பொருளில் ஏற்பட்ட தொழினுட்பச் சிக்கல்களால் ஆகத்து 16, 1994 அன்றுதான் வெளியிட முடிந்தது. தான் சேவை வழங்கிய 15 மாநிலங்களிலும் US$899க்கு இரண்டாண்டு ஒபந்தத்துடனும் ஒப்பந்தமின்றி  US$1099க்கும் விற்கலாயிற்று. பின்னதாக இந்த விலையை  இரண்டாண்டு ஒப்பந்தத்துடன் US$599 ஆகக் குறைத்தது.

சந்தையில் ஆறு மாதங்கள் விற்கப்பட்ட காலத்தில் பெல் சவுத் ஏறத்தாழ 50,000 அலகுகளை விற்றது.

1997 வரை *நுண்ணறிபேசி*  ("smartphone") என்ற சொல் புழக்கத்தில் வராதபோதும், சைமனின்  சிறப்புக்கூறுகளையும் திறன்களையும் நோக்குங்கால் இதுவே முதல் நுண்ணறிபேசி எனக் குறிப்பிடலாம்.

## சிறப்புக்கூறுகள்
சைமனில் தொலைபேசி அழைப்புக்களை விடுக்கவும் ஏற்கவும் இருந்த வசதிகளைத் தவிர தொலைப்பிரதிகளையும், மின்னஞ்சல்களையும் நகர்பேசி அகவி அழைப்புக்களை அனுப்பவும் பெறவும் வசதி இருந்தது;  முகவரிப் புத்தகம், நாட்காட்டி, சந்திப்பு ஒருங்கிணைப்பு, கணக்குக் கருவி, உலக நேரங்காட்டி, மின்னினியல் குறிப்புப் புத்தகம், கையால் எழுதும்  உரை விளக்கங்கள், சீர்தரப்படுத்தப்பட்ட எழுதுகோல் மற்றும் தொடுதிரை தட்டச்சுக் காட்சிகள் போன்ற கூறுகளைக் கொண்டிருந்தது.

## துணைப்பொருட்கள்
ஒவ்வொரு சைமனும் மின்னூட்டு தளம், இரண்டு நிக்கல்-காட்மியம் மின்கலங்கள், பாதுகாப்பு தோலுறையுடன் விற்கப்பட்டன. விருப்பத்தேர்வாக  மோட்டாரோலா வடிவமைத்த பிசிஎம்சிஐஏ அகவி அட்டையும்  மணினியுடன் இணைக்க ஆரெசு232  பொருத்துகை தடக்கம்பியும்  எளிய பழைய தொலைபேசிகள் மூலமாக அழைப்புக்களை விடுக்க RJ11 பொருத்துகை தடக்கம்பியும் விற்கப்பட்டன.  ஆர்ஜே தடக்கம்பியின் வழியாக பயனாளர்கள் கட்டணமிக்க நகர்பேசிப் பிணையத்தைப் பயன்படுத்தாது நிலைபேசிப் பிணையங்களைப் பயன்படுத்த முடிந்தது.  1994இல் நகர்பேசிச் சேவை வழங்கப்படாத இடங்களிலும் இது பயன்பட்டது.

## மேற்சான்றுகள்

பகுப்பு:நகர்பேசிகள்
பகுப்பு:நுண்ணறிபேசி மென்பொருள்
பகுப்பு:ஐபிஎம்
(29075) 1950 டிஏ

**(29075) 1950 டிஏ** *(29075) 1950 DA)* என்பது பூமிக்கு அருகில் உள்ள ஒரு விண்கல் ஆகும். ஒரு கிலோமீட்டருக்கு அதிகமான அகலத்தைக் கொண்ட விண்கற்கள் பூமியைத் தாக்குவதற்கான வாய்ப்புகள் அதிகமிருக்கின்றன. 2002இல் கணிக்கப்பட்டதன் படி, இது 2880இல் பூமியைத் தாக்கும் எனவும் அதனால் சேதம் அதிகமாக இருக்கும் எனவும் கணித்தனர். ஆனால் 2013இல் கணிக்கப்பட்டதன் படி, 4000இல் ஒரு பங்கு (0.025%) இது பூமியைத் தாக்க வாய்ப்புள்ளது என கணித்துள்ளனர்.

## கண்டறிதல்
1950 டிஏ, 23 பிப்ரவரி 1950இல் கண்டுபிடிக்கப்பட்டது. பின்னர் ஏழு நாட்கள் இவ்விண்கோள் தொடர்ந்து கண்காணிக்கப்பட்டது. பின்னர் இதை தவற விட்டார்கள். பின்னர் 31 டிசம்பர் 2000இல் மீண்டும் கண்டறியப்பட்டது.

## கண்காணிப்புகள்
05 மார்ச் 2001இல் அரிசிபோ வானிலை ஆய்வுக்கூடத்திலிருந்து கண்காணிக்கப்பட்டதில் இது வினாடிக்கு 9 மைல் வேகத்தில் பூமியை நோக்கிப் பாய்ந்து வருகிறது என அறிந்தார்கள். மேலும் தொடர்ந்து இதை ஆராய்ந்ததில், இது 44,800 மெகா டன் எடையுள்ளது எனவும், 1 கிலோமீட்டர் அகலம் உடையது எனவும், இரும்பு மற்றும் நிக்கல் உலோகங்களால் ஆனது எனவும் அறிந்தார்கள்.

## மேற்கோள்கள்

பகுப்பு:சிறுகோள்கள்
எம். பி. நாராயண பிள்ளை

**எம். பி. நாராயண பிள்ளை** (1939 - 1998), மலையாள பத்திரிக்கையாளரும் எழுத்தாளரும் ஆவார். இவர் நாணப்பன் என்ற புனைப்பெயரைக் கொண்டிருந்தார்.

## வாழ்க்கைக் குறிப்பு
பெரும்பாவூருக்கு அடுத்துள்ள புல்லுவழி என்னும் ஊரில் பிறந்தார். அலகாபாத் பல்கலைக்கழகத்தில் பயின்றார்.

## நூல்கள்
*யாத்திரக்கிடையில் 
*56 ஸத்ரகலி 
*பரிணாமம்
*எம்.பி. நாராயணபிள்ளையின் கதைகள்
*ஹனுமான் சேவா
*அவசானத்தெ பத்துரூபா நோட்டு
*மூன்னாங்கண்ணு
*வாயனக்காரெ பூவிட்டு தொழணம்
*உருளைக்குப்பேரி
*இன்னலெ காக்க வந்நோ? பிண்டம் கொத்தியோ
*ஆறாம் கண்ணு
*மத்யபுராணம்
*பிடக்கோழி கூவான் துடங்கியால்
*வெளிப்பாடுகள்
*முருகன் என்ன பாம்பாட்டி
*காழ்சகள் சப்தங்கள்
*கென்டக்கி - சிக்கன் கடைகள் தல்லிப்பொளிக்கணோ?
*விவாதம்

## விருதுகளும் அங்கீகாரங்களும்
இவரின் நினைவாக எம். பி. நாராயண பிள்ளை நினைவு சிறுகதை விருது வழங்கப்படுகிறது. இதை சமகாலிக மலையாளம் வாரிகை என்ற இதழ் வழங்குகிறது. இந்த விருதுடன் 50,000 இந்திய ரூபாய் பரிசும், சான்றிதழும் வழங்கப்படும்.

## மேற்கோள்கள்

*https://web.archive.org/web/20071209122409/http://www.epatric.com/causes/narayanapillai.html
*http://www.rahapen.org/RAHAShortstorympnpillai1.htm
*http://mpnarayanapillai.blogspot.com/2011/04/mrigathipathyam.html

பகுப்பு:மலையாள எழுத்தாளர்கள்
பகுப்பு:1939 பிறப்புகள்
பகுப்பு:1998 இறப்புகள்
பகுப்பு:கேரள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
கோவிந்தக்குடி

**கோவிந்தக்குடி** (ஆங்கிலம்: Govindagudi ) என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டம் வலங்கைமான் வட்டத்தில்இருக்கும் ஓர் ஊராட்சி ஆகும்.

## இறைவன், இறைவி
இத்தலத்தில் கோயில் கொண்டுள்ள இறைவன் பிரம்மபுரீசுவரர், இறைவி உமையம்மை.

## சப்தஸ்தானம்
திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம்,  திருப்பாலைத்துறை ஆகிய தலங்களாகும். 

## போக்குவரத்து

## தொழில்

## நில, நீர் வளம்

## சான்றுகள்

பகுப்பு:திருவாரூர் மாவட்டத்திலுள்ள கிராமங்கள்
பாசிட்ரான் உமிழ்பு தளகதிர்படயியல்

**பாசிட்ரான் உமிழ்பு தளக் கதிர்படம்** (PET-positron emission tomogram ) என்பது அணுக்கரு மருத்துவத்தில் ஒரு பயனுள்ளதும் முக்கியானதுமான ஒரு நுண்மையானகருவியால் பெறப்படும் உடல் உறுப்புகளின் அமைப்பியல் மற்றும் இயங்கும் நிலையினைக் காட்டவல்ல படமாகும். கதிர்மருத்துவத்தில் ஓர் உறுப்பில் எந்த இடத்தில் புற்றுநோய் உள்ளது என தெளிவாக்க் காட்டவல்லது.ஒற்றை ஒளியன் உமிழ்பு தளபட(SPECT ) முறையினை ஒத்தது.குறைந்த **அரை வாணாள்** ( half life) கொண்ட பாசிட்ரானை வெளிவிடும் கதிர் ஐசோடோப்புகள் மற்றும் சிறப்பு கருவிகளின் துணையுடன் இந்த படம் பெறப்படுகிறது.இதற்காக பாசிட்ரானை உமிழும்
கரி (கார்பன்) 11,
நைட்ரசன் 13,
ஆக்சிசன் 15,
 புளூரின் 18,போன்றவை பெரிதும் பயன்படுகின்றன.இவைகளின் அரை வாணாள் குறைவாக இருப்பதே காரணம்.ஒரு பாசிட்ரான் ஓர் எலக்ட்ரானை அடுத்து வரும் போது , அவை ஒன்றைஒன்று அழித்து, எதிரெதிர் திசைகளில் செல்லும், 511 கிலோ எலக்ட்ரான் வோல்ட் ஆற்றலுடைய இரு காமா
கதிர்களைத் தோற்றுவிக்கின்றன.வட்ட வடிவில் அமைந்துள்ள பல உணரிகளின் துணையுடன் கதிர்கள் தோன்றிய இடத்தினைப் பெற்று கணினியின் உதவியுடன் ஐசோடோப்புகள் உறுப்பில் உள்ள இடத்தினை தெளிவாகப் பெற முடிகிறது.தள கதிர்படத்தினையும் இணைத்து படம் பெறும் போது உறுப்பு அதில் புற்று அமைவிடம் இரண்டினையும் அறியமுடிகிறது.இம்முறை PET-CT எனப்படுகிறது.

## மேற்கோள்கள்

பகுப்பு:பருப்பொருள்
சோழ அரசர் காலநிரல்

சங்க காலச் சோழ வேந்தர் 18 பேரைக் கால வரிசைப்படுத்திக் கா. சுப்பிரமணிய பிள்ளை ‘இலக்கிய வரலாறு’ என்னும் தம் நூலில் குறிப்பிட்டுள்ளார். அதனையும், கலைக்களஞ்சியம் காட்டும் காலத்தையும் ந. சி. கந்தையா பிள்ளை *காலக்குறிப்பு அகராதி* என்னும் தமது நூலில் பட்டியலிட்டுக் காட்டியுள்ளார். மேலும் பிற்காலச் சோழர் 28 பேரின் ஆட்சிக் காலமும் அதில் தொகுத்துக் காட்டப்பட்டுள்ளன. அவற்றை இங்குப் பட-அச்சு வடிவில் காணலாம். 

இதில் 
* தொன்மச் சோழர்
* சோழ மண்டலத்தின் வடபகுதியில் ஆண்ட இருவர்
* பிற்காலச் சோழர் 
ஆகியோரின் காலக் குறிப்புகளும் உள்ளன.

## படிவச்சு

File:Chronology document NCK PILLAI page 127.jpg
File:Chronology document NCK PILLAI page 128.jpg
File:Chronology document NCK PILLAI page 129.jpg


## மேற்கோள் குறிப்பு

பகுப்பு:சோழ அரசர்கள்
வெப்ப இயக்கவியலின் இரண்டாம் விதி

***வெப்ப இயக்கவியலின் இரண்டாம் விதி*** என்பது ஒரு தனிமைபடுத்தப்பட்ட அமைப்பின் என்ட்ரோபியானது குறையாமல் இருப்பது. ஏனெனில் தனிமைப்படுத்தப்பட்ட அமைப்பானது எப்போதும் வெப்பசமநிலையிலேயே இருக்க முயலும். வெப்ப இயக்கவியலின் இரண்டாம் விதியே அனைத்து விதமான வெப்ப பரிமாற்றத்திற்கு முதன்மையான காரணியாகும்

## மேற்கோள்கள்

பகுப்பு:வெப்ப இயக்கவியல் விதிகள்
பகுப்பு:இயற்பியல் கோட்பாடுகள்
பகுப்பு:இயற்பியல் சமன்பாடுகள்
பரிணாமம் (புதினம்)

:இதே பெயரில் வெளியான திரைப்படத்தைப் பற்றி அறிய, பரிணாமம் (திரைப்படம்) என்ற பக்கத்தைப் பாருங்கள்

**பரிணாமம்** என்னும் புதினத்தை எம். பி. நாராயண பிள்ளை எழுதினார். இந்த புதினம் 1991-இல் கேரள சாகித்திய அகாதமி வழங்கிய புதினத்திற்கான பரிசைப் பெற்றது. 

## சான்றுகள்

பகுப்பு:விருது பெற்ற நூல்கள்
பகுப்பு:மலையாள நூல்கள்
திருநல்லூர்

## அமைவிடம்
தஞ்சாவூர்-கும்பகோணம் சாலையில் திருநல்லூர் உள்ளது.

## இறைவன், இறைவி
இத்தலத்தில் கோயில் கொண்டுள்ள இறைவன் கல்யாணசுந்தரர், இறைவி கிரிசுந்தரி.

## சப்தஸ்தானம்
திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம்,  திருப்பாலைத்துறை ஆகிய தலங்களாகும்.

## போக்குவரத்து

## தொழில்

## நில, நீர் வளம்

## சான்றுகள்

பகுப்பு:தமிழ் நாட்டில் உள்ள கிராமங்கள்
சிவப்புப் பாசி

**சிவப்புப் பாசி** (red algae) என்பது அல்கா வகைகளில் ஒன்றாகும். இது ரோடோபைட்டா பிரிவுக்குரிய (Division rhodophyta) அல்கா அங்கத்தவர்களை உள்ளடக்கியது. சிவப்பு அல்காக்கள் ஏனைய அல்காக்கள் போலவே ஒளித்தற்போசணிகளாகும். இவை மெய்க்கருவுயிரி கல ஒழுங்கமைப்பைக் காட்டுகின்றன. சிவப்பு அல்காக்களின் 5000-6000 வரையான இனங்கள் அறியப்பட்டுள்ளன.
இயல்புகள்:
* இவற்றின் கலச்சுவர் செல்லுலோசு மற்றும் ஏகாரால் ஆனது.
* அனைத்தும் பல்கல அங்கிகள்.
* பொதுவாக கடல் வாழ்க்கைக்குரியன. சில நன்னீர் வாழ் இனங்களும் அறியப்பட்டுள்ளன.
* இவற்றில் நிறப்பொருட்களாக பச்சையம் a, பச்சையம் d, கரோட்டீன், பைக்கோசயனின், பைக்கோ எரித்திரின் என்பவை உள்ளன. இவற்றிலுள்ள பைக்கோ எரித்திரின் நிறப்பொருளே சிவப்பு அல்காக்களுக்குச் சிவப்பு நிறத்தை வழங்குகின்றது.
* வாழ்க்கை வட்டத்தில் எந்தவொரு நிலையிலும் சவுக்குமுளை இருப்பதில்லை.
* கலங்களில் சேமிப்புணவாக புளோரிடியன் மாப்பொருள் காணப்படும்.
* இவை இலிங்க முறை இனப்பெருக்கத்தைக் காண்பிப்பதுடன் சந்ததிப் பரிவிருத்தியையும் காண்பிக்கின்றன.
## மேற்கோள்கள்

பகுப்பு:பாசிகள்
ராமச்சந்திரா

**ராமச்சந்திரா (எ) மாஸ்டர் ராமச்சந்திரா**(1821 – 1880) , 19-ஆம் நூற்றாண்டைச் சேர்ந்த இந்திய கணிதவியலாளரும் உருது மொழிப் பத்திரிகையாளரும் ஆவார். .*ட்ரியடீஸ் ஆன் ப்ராப்ளம்ஸ் ஆஃப் மேக்சிமா அண்டு மினிமா* என்கிற அவரது புத்தகத்தை பிரபல கணிதவியலாளர் அகஸ்டஸ் த மோர்கன் ஊக்குவித்தார் .

## இளம் பருவம்
பானிபட்டில் 1821-ஆம் ஆண்டு பிறந்தார். அவரது ஒன்பது வயதிலேயே தந்தை இறந்துவிட்டதால், அவரது தாயார் கல்வி கற்பித்தார். வீட்டிலேயே சிறிது காலம் படித்த பிறகு 1833-ஆம் ஆண்டில் அவர் ஓர் ஆங்கிலப் பள்ளியில் சேர்க்கப்பட்டார். பள்ளியில் கணிதவியல் கற்பிக்கும் ஏற்பாடு இல்லாவிடினும் தானாகவே முயன்று அதில் நல்ல தேர்ச்சி அடைந்தார். அவருக்குப் பதினோரு வயது ஆனபோதே திருமணம் ஆனது. இவரின் மனைவி காது கேளாத, வாய் பேச முடியாதவர். தன் மனைவியைக் கவனித்துக் கொண்டதோடு, அறிவியல் தேடலிலும் அவர் ஈடுபட்டார் .

## கணிதவியல் துறை
தற்போது ஜாகிர் உசேன் டில்லி கல்லூரி என அழைக்கப்படும் கல்லூரியில் கணித ஆசிரியராகச் சேர்ந்தார். அவர் எழுதிய உருது மொழிப் புத்தகத்தில் இந்திய-அரேபிய மரபான இயற்கணிதத்தையும், நவீன கணிதமாக அப்போது அறிமுகமாயிருந்த நுண்கணிதத்தையும் இணைக்க முயற்சி செய்தார். மேலை நாடுகளிலும் அவரது கோட்பாடு பரவ, நுண்கணிதத்தைப் பற்றி ஆங்கிலத்தில் இரு புத்தகங்கள் வெளியிட்டார். வடிவவியலில் அதிக புலமை தேவைப்படாத இயற்கணிதத்தின்  அடிப்படையிலான நுண்கணிதத்தை அவர் இப்புத்தகங்களில் அறிமுகப்படுத்தினார். அவரவருடைய தாய்மொழியே பயிற்றுமொழியாக இருக்க வேண்டும் என்பதில் உறுதியாக இருந்தார்.

## பத்திரிக்கையாளர்
ஐரோப்பிய அறிவியல் கட்டுரைகளை உருது மொழிக்குக் கொணரும் பணிக்காகவே அவர் 2 பத்திரிக்கைகளைத்  தொடங்கி நடத்தினார். இந்திய சமூகத்தில் புரையோடிப் போயிருந்த பகுத்தறிவுக்கு ஒவ்வாத, அறிவியல் ஆதாரமற்ற மூடநம்பிக்கைகளுக்கெதிராக ஏராளமான கட்டுரைகளை அவர் தனது பத்திரிகையில் எழுதினார்.

## விமர்சனம்
தில்லி மறுமலர்ச்சி இயக்கத்தைச் சேர்ந்த அவரது தாய்மொழிவழிக் கல்வியோ, கணிதத்தில் அவரது கோட்பாடுகளோ அறிவுலகத்தினரால் பெரிதும் அங்கீகரிக்கப்படவில்லை. அவரது திட்டம் அரசியல் அதிகாரத்திற்கும் அறிவியல் துறையில் இருந்த அரசியலுக்கும் பலியானது. 1857 சுதந்திரப் போரின்போது அவரது உயிருக்கு ஆபத்து ஏற்பட்டதால், தனது பணியாளின் உதவியுடன் அவர் பாதுகாப்பிற்காக ஓடி ஒளிய நேர்ந்தது.

## இறப்பு
1880 ஆகஸ்ட் 11 அன்று தனது 59-வது வயதில் அவர் காலமானார்.

## மேற்கோள்கள்

பகுப்பு:1821 பிறப்புகள்
பகுப்பு:1880 இறப்புகள்
பகுப்பு:இந்தியக் கணிதவியலாளர்கள்
அம்பலவாணக் கவிராயர்

**அம்பலவாணக் கவிராயர்**, பதினெட்டாம் நூற்றாண்டின் இறுதியில் வாழ்ந்த தமிழ்ப் புலவர் ஆவார். இவர் அறப்பளீசுர சதகம் என்ற சைவ நூலை எழுதினார். இந்த நூல் நூறு பாடல்களைக் கொண்டது. இந்நூலின் ஒவ்வொரு பாடலும், “அனுதினமும் மனதில் நினை தருசதுர, கிரிவளர் அறப்பள்ளீச்சுர தேவனே” என முடிகின்றது.  இவர் அருணாசலக் கவிராயரின் குமாரராவார்.

## மேற்கோள்கள்

பகுப்பு:தமிழ்க் கவிஞர்கள்
பகுப்பு:தமிழ்ப் புலவர்கள்
நீதிபதிகள் தேர்வுக் குழு

**நீதிபதிகள் தேர்வுக் குழு** (Collegeium-கொலீஜியம்)  என்பது இந்திய உச்சநீதிமன்றத் தலைமை நீதிபதியுடன், உச்சநீதிமன்றத்தின் நான்கு மூத்த நீதிபதிகள் அடங்கிய குழுவாகும். இத்தேர்வுக்குழுவின் பணி, உச்சநீதிமன்றத்திற்கு புதிய நீதிபதிகளை தேர்ந்தெடுப்பதே. 

## தேர்வுக் குழுவின் அதிகாரம்
இந்திய உச்சநீதிமன்றத்திற்கு ஒரு புதிய நீதிபதியை தேர்ந்தெடுக்கும்போது, அந்த நீதிபதி பணியாற்றிய உயர்நீதிமன்றத்தைச் சார்ந்தவரும் மற்றும் தன்னுடன் பணியாற்றும் உச்சநீதிமன்ற நீதிபதியின் கருத்தைத் தலைமை நீதிபதி கேட்டறிவதுடன், சம்பந்தப்பட்ட உயர்நீதிமன்றத்தில் பணியாற்றும் உயர்நீதிமன்றத் தலைமை நீதிபதி, நீதிபதிகள், மூத்த வழக்குரைஞர்கள் ஆகியோரின் கருத்துகளையும் கேட்டறிவார்.

நீதிபதிகள் தேர்வுக் குழு பரிந்துரைக்கும் நபரை நீதிபதியாக நியமிக்கும்படி உச்சநீதிமன்றத் தலைமை நீதிபதி குடியரசுத் தலைவருக்கு (அரசுக்கு) தெரிவிப்பார். உச்சநீதிமன்ற தேர்வுக்குழு பரிந்துரைக்கும் யாரையாவது அரசு ஏற்கவில்லை எனில், அதற்குப் போதிய காரணங்களைத் தெரிவித்தாக வேண்டும். இறுதி முடிவு எடுக்கும் அதிகாரம் உச்சநீதிமன்றத் தலைமை நீதிபதியிடம்தான் உள்ளது என "நீதிபதிகள் தேர்வுக் குழு” எடுத்துரைக்கிறது.
 
## தேசிய நீதிபதிகள் நியமன ஆணையம்
"நீதிபதிகள் தேர்வுக் குழு” முறையில் வெளிப்படைத்தன்மை இல்லை என்பதும், தேர்வு ரகசியமாகப் பாதுகாக்கப்படுகிறது என்பதால், அதில் உள்ள குறைகளை களையவே தேசிய நீதிபதிகள் நியமன ஆணையச் சட்ட வரைவு, 2014 தீர்மானம் நாடாளுமன்றத்தில் கொண்டுவரப்பட்டது, இந்தியப் பாராளுமன்றத்தின் இரு அவைகளிலும் 13-08-2014 அன்று குரல் வாக்கெடுப்பு மூலம் நிறைவேற்றப்பட்டது..

## தடை
மத்திய அரசால் கொண்டுவரப்பட்ட இந்த சட்டத் திட்டத்திற்கு இந்திய உச்ச நீதிமன்றம் 2015 அக்டோபர் மாதம் தடைவிதித்தது. 

## மேற்கோள்கள்
 

## வெளி இணைப்புகள்
*நீதிபதிகள் நியமன ஆணையம் – III
* நீதிபதிகள் நியமன ஆணையம் - IV
* நீதிபதிகள்  தேர்வு முறை ரத்துக்கு எதிர்ப்பு:சுப்ரீம் கோர்ட்டில் 25-ல் விசாரணை
* நீதிபதிகள் நியமன மசோதா எதிர்ப்பு மனு; சுப்ரீம் கோர்ட்டில் விசாரணைக்கு ஏற்பு

## இதனையும் காண்க
* தேசிய நீதிபதிகள் நியமன ஆணையம்

பகுப்பு:இந்திய உச்ச நீதிமன்றம்
பாண்டிய அரசர் காலநிரல்

சங்க காலப் பாண்டிய அரசர்கள் 16 பேரைக் கால வரிசைப்படுத்திக் கா. சுப்பிரமணிய பிள்ளை ‘இலக்கிய வரலாறு’ என்னும் தம் நூலில் குறிப்பிட்டுள்ளார். அதனை ந. சி. கந்தையா பிள்ளை காலக்குறிப்பு அகராதி என்னும் தமது நூலில் எடுத்துக் காட்டியுள்ளார்.  மேலும் 6ஆம் நூற்றாண்டு முதல் 17ஆம் நூற்றாண்டு வரை அவ்வப்போது ஆட்சி புரிந்த 44 பாண்டிய மன்னர்களையும் காலவரிசைப் படுத்திக் காட்டியுள்ளார். அவற்றை இங்குப் பட-அச்சு வடிவில் காணலாம். 

சங்ககாலப் பாணன் அரசனின் வழிவந்த பாணர் மரபு அரசர்கள் கி.பி. 9, 10ஆம் நூற்றாண்டுகளில் தலைதூக்கி அரசாண்ட காலக்குறிப்பையும் இதில் இணைக்கப்பட்டுள்ளதைக் காணலாம்.
## படவச்சு

File:Chronology document NCK PILLAI page 131.jpg
File:Chronology document NCK PILLAI page 132.jpg
File:Chronology document NCK PILLAI page 133.jpg
File:Chronology document NCK PILLAI page 134.jpg


## மேற்கோள் குறிப்பு

பகுப்பு:பாண்டிய அரசர்கள்
பீல் லோர்ட் மற்றும் கிறிஸ்டோபர் மில்லர்

**பீல் லோர்ட் மற்றும் கிறிஸ்டோபர் மில்லர்** () இருவரும் அமெரிக்க நாட்டு தொலைக்காட்சி எழுத்தாளர்கள், தயாரிப்பாளர்கள், இயக்குனர்கள் மற்றும் நடிகர்கள் ஆவர். இவர்கள் 22 ஜம்ப் ஸ்றீட் போன்ற பல திரைப்படங்களை இயக்கியுள்ளார்கள். 
 
## வெளி இணைப்புகள்
*
*

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க தொலைக்காட்சி எழுத்தாளர்கள்
ஜோஷ் பூனே

**ஜோஷ் பூனே** () (பிறப்பு: ஏப்ரல் 5, 1979) இவர் ஒரு அமெரிக்க நாட்டு இயக்குநர் மற்றும் திரைக்கதையாசிரியர் ஆவார். இவர் த போல்ட் இன் அவ ஸ்டார்ஸ் போன்ற திரைப்படங்களை இயக்கியுள்ளார்.

## வெளி இணைப்புகள்
*
*

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
ஆவூர் (கும்பகோணம்)

::இதே பெயரைக் கொண்ட பிற ஊர்களைப் பற்றி அறிய, ஆவூர் என்ற பக்கத்தைப் பார்க்கவும்.

திருநல்லூர் சப்தஸ்தானங்களுள் ஒன்று **ஆவூர்** ஆகும். பிற தலங்கள் - திருநல்லூர், கோவிந்தக்குடி, மாளிகைத்திடல், மட்டியான்திடல்,  பாபநாசம் (தஞ்சாவூர் மாவட்டம்),  திருப்பாலைத்துறை ஆகியவையாகும். 

## அமைவிடம்
** ஆவூர் ** இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டம் வலங்கைமான் வட்டத்தில்இருக்கும்  ஒரு ஊராட்சி ஆகும்.கும்பகோணம்-தஞ்சாவூர் சாலையில் பட்டீஸ்வரம் வந்து, கோவிந்தக்குடி அடுத்து இந்த ஊர் அமைந்துள்ளது. கும்பகோணம்-மன்னார்குடி சாலையில் வலங்கைமான் வந்து, கோவிந்தக்குடி வழியாக இத்தலத்திற்குச் செல்லலாம். பிரமன் அறிவுரைப்படி காமதேனு வழிபட்டதால் ஆவூர் எனப்படுகிறது.

## இறைவன், இறைவி
இத்தலத்தில் கோயில் கொண்டுள்ள இறைவன் பசுபதீஸ்வரர், இறைவி மங்களநாயகி.

## பாடியோர்
திருஞானசம்பந்தர் இத்தலத்து இறைவனைப் பற்றி திருஆவூர்ப்பசுபதீச்சரம் பதிகத்தில் பின்வருமாறு போற்றுகிறார்.
"விண்ணுயர் மாளிகை மாடவீதி 
விரைகமழ் சோலை சுலாவியெங்கும் 
பண்ணியல் பாடல றாதவாவூர்ப் 
பசுபதி யீச்சரம் பாடுநாவே"

## சங்க காலம்
இந்த ஊரில் வாழ்ந்த நான்கு புலவர்களின் பாடல்கள் சங்கநூல் தொகுப்பில் இடம் பெற்றுள்ளன. ஆவூர் கிழார், ஆவூர் கிழார் மகனார் கண்ணனார், ஆவூர்க்காவிதிகள் சாதேவனார், ஆவூர் மூலங்கிழார். ஆகியோர் அந்தப் புலவர்கள்.

## போக்குவரத்து

## தொழில் :  விவசாயி

## சான்றுகள்

## வெளி இணைப்புகள்
http://www.shaivam.org/siddhanta/sp/spt_p_avurp_pacupaticcaram.htm 

பகுப்பு:சங்க கால ஊர்கள்
பகுப்பு:திருவாரூர் மாவட்டத்திலுள்ள கிராமங்கள்
பெர்குசன், மிசௌரி

**பெர்குசன்** (*Ferguson*) ஐக்கிய அமெரிக்க மாநிலம் மிசூரியின் செயின்ட். லூயி கவுன்ட்டியில் அமைந்துள்ள ஓர் நகரமாகும். 2010ஆம் ஆண்டு கணக்கெடுப்பின்படி இதன் மக்கள்தொகை  21,203 ஆகும்.

அமெரிக்காவின் மிகப்பெரும் மின்னாற்றல் கருவிகளை தயாரிக்கும், பார்ச்சூன் 500,  நிறுவனங்களில் ஒன்றான *எமெர்சன் எலெக்ட்ரிக்* நிறுவனத்தின் தலைமையகம் இங்கு அமைந்துள்ளது.

## புவியியல்
பெர்குசன் ஆட்கூறு  (38.744217, -90.305391)அமைந்துள்ளது.  ஐக்கிய அமெரிக்காவின் கணக்கெடுப்புத் துறையின்படி நகரத்தின் பரப்பளவு  ஆகும். இதில்   நிலப்பரப்பும்  நீர்ப்பரப்பும் ஆகும்.
## வரலாறு
1855இல் வில்லியம் பி. பெர்குசன் என்பவர் வாபாஷ் இருப்புத்தொடர் நிறுவனத்திற்கு  தமது பெயரில் தொடர்வண்டி நிலையம் அமைக்கவும் தொடர்வண்டி பணியகத்தை நிறுவவும்  நிலத்தை அளித்தார். எனவே இந்தப்  பணியகத்தை அடுத்து உருவான குடியேற்றம் பெர்குசன் தொடர்வண்டி நிலையம் என அழைக்கப்பட்டது. 1894இல் இது நகரமாக அங்கீகரிக்கப்பட்டது.

### 2014 துப்பாக்கிச் சூடு நிகழ்வு
ஆகத்து 9, 2014 அன்று *மைக்கேல் பிரவுன்* என்ற ஆயுதமற்ற 18 அகவை இளைஞர், *டேரன் வில்சன்* என்ற காவல்துறை அதிகாரி என்பவரால் துப்பாக்கியால் சுடப்பட்ட உயிரிழந்தார். இந்நிகழ்வு செயின்ட் லூயிஸ் (மிசோரி) பகுதிகளில் மிகுந்த எதிர்ப்பையும் கலவரங்களையும் உண்டாக்கியது; தேசிய அளவிலும் இந்த நிகழ்வை குறித்த புலனாய்விற்கு அழைப்புகள் விடுக்கப்பட்டன. ஆகத்து 11இல்  புலன் விசாரணை கூட்டாட்சிப் பணியகம் (FBI) இணையாக குடியுரிமை புலனாய்வை மேற்கொண்டது; தலைமை வழக்கறிஞரான எரிக் ஹோல்டரும் நீதித்துறை இந்த நிகழ்வுகளை கண்காணித்து வருமாறு பணித்தார்.

ஆகத்து 10 அன்று உள்ளூர் கால் நிலையம் 150 அதிகாரிகளை கலவரங்களை எதிர்கொள்ளும் தயார்நிலையில் கூட்டியது. எதிர்ப்புக் கூட்டம் வணிக நிலையங்களை சூறையாடியும் வண்டிகளை சேதப்படுத்தியும் கலவரத்தை தொடர்ந்தது. இதனால் நகரத்தின் பல பகுதிகளுக்குச் செல்ல காவல்துறை தடை விதித்தது. அடுத்த நாள் கண்ணீர் புகை குண்டுகளையும் இரப்பர் குண்டுகளையும் பயன்படுத்தி கூட்டத்தை கலைத்தது. சில அறிக்கைகளின்படி துப்பாக்கிச் சூடு நடத்தப்பட்டு ஐந்து நபர்கள் கைது செய்யப்பட்டனர்.   ஆகத்து 14 அன்று மிசூரி ஆளுநர் ஜே நிக்சன் நிலைக் கட்டுக்கடங்காது போவதாகவும் நிலைமையைச் சமாளிக்க மிசூரி நெருஞ்சாலை கண்காணிப்புப் படையினரும் பாதுகாவல் நடவடிக்கைகளில் ஈடுபடுத்தப்படுவதாக அறிவித்தார்.

## மேற்சான்றுகள்

## வெளி இணைப்புகள்
* City of Ferguson, official website
* Ferguson Citywalk downtown business district 
* Ferguson Twilight Run 
* Ferguson Municipal Library
* Ferguson Farmers' Market

பகுப்பு:அமெரிக்க நகரங்கள்
2014 கோடைக்கால இளையோர் ஒலிம்பிக் விளையாட்டுகள்

**2014 கோடைக்கால இளையோர் ஒலிம்பிக் விளையாட்டுக்கள்** ( அதிகாரப்பூர்வப் பெயர் *இரண்டாவது கோடைக்கால இளையோர் ஒலிம்பிக் விளையாட்டுக்கள்* ) ,  சீனாவின் நான்ஜிங் நகரில் 16 ஆகத்து முதல்  28 ஆகத்து  2014 வரை நடைபெறும் இரண்டாவது கோடைக்கால இளையோர் ஒலிம்பிக் விளையாட்டுக்களாகும் . இளையோர் மத்தியில் கலாச்சாரத்தையும், கல்வியையும் விளையாட்டுடன் ஒன்றாகக் இணைக்கும் ஒரு நிகழ்வாக இது கருதப்படுகிறது .
இந்தியாவில் இருந்து 13 பெண்கள் உள்ளிட்டு 32 வீரர்கள் கலந்து கொள்கின்றனர்.

## மேற்கோள்கள்

## வெளி இணைப்புகள்
* இளையோர் ஒலிம்பிக் விளையாட்டுக்கள் – அலுவல்முறை வலைத்தளம்
* நாஞ்சிங் 2014 – அலுவல்முறை வலைத்தளம்

பகுப்பு:ஒலிம்பிக் விளையாட்டுகள்
பகுப்பு:இளையோர் ஒலிம்பிக் விளையாட்டுகள்
வில்லியம் இசுக்கீன்

**வில்லியம் இசுக்கீன்** (William Skeen) என்பவர், ஒரு ஆங்கிலேயர். 19 ஆம் நூற்றாண்டில், பிரித்தானிய ஆட்சியில் இருந்த இலங்கையில், பலராலும் அறியப்பட்ட ஒரு குடும்பத்தைச் சேர்ந்தவர். 1822 ஆம் ஆண்டில் இலண்டனில் பிறந்தார். 1849 ஆம் ஆண்டில் இலங்கையில் அரசாங்க அச்சகராக நியமிக்கப்பட்டார். "இவர் அடம்ஸ் பீக்" (Adam's Peak), "த நக்கிள்ஸ்" (The Knuckles) ஆகிய நூல்களை எழுதி வெளியிட்டார். இவர் எழுதிய நூல்களில் தொடக்ககால அச்சுக்கலை குறித்த ஆங்கில நூல் (Early Typography) முக்கியமானது. இவரது குடும்பத்தினர் 19 ஆம் நூற்றாண்டு இலங்கையின் பண்பாடு, வரலாறு, சமூகம் போன்றவை தொடர்பில் ஏராளமான ஒளிப்படங்களை எடுத்தனர். இவற்றுட் பல அக்கால நிலைமைகளை விளக்கும் சான்றுகளாக இன்றும் விளங்குகின்றன.

இலங்கையில் ஒளிப்படக்கலையை முதன் முதலில் அறிமுகப்படுத்திய ஜே. பார்ட்டிங் என்பவர் நடத்திவந்த ஒளிப்பட நிறுவனத்தை வில்லியம் இசுக்கீன் தனது மூத்த மகன் வில்லியம் லூயிசு என்றி இசுக்கீனுக்காக விலைக்கு வாங்கினார். வில்லியம் லூயிசு என்றி இலண்டனில் ஒளிப்படக்கலை பயின்றவர். வில்லியம் இசுக்கீனின் இரண்டாவது மகன் ஜி. ஜே. ஏ. இசுக்கீன் தந்தையின் வழியில் 1881 ஆம் ஆண்டு அரசாங்க அச்சகரானார். எப். இசுக்கீன் இவரது இன்னொரு மகன்.

## மூலம்

பகுப்பு:இலங்கையில் வாழ்ந்த வெளிநாட்டவர்
பகுப்பு:இலங்கையின் நூலாசிரியர்கள்
பகுப்பு:1847 பிறப்புகள்
பகுப்பு:1903 இறப்புகள்
சு. ஜெயலட்சுமி

**சுந்தரம் ஜெயலட்சுமி** (25 சூலை 1920 – 21 சூலை 2007) தமிழ்த் திரைப்பட நடிகை ஆவார். இவர் 1930, 1940 ஆம் ஆண்டுக்காலங்களில் திரைப்படங்களின் கதாநாயகியாக நடித்துள்ளார். கர்நாடக சங்கீதவான்களான, சு. ராஜம் மற்றும் சு. பாலச்சந்தர் இவருடைய சகோதரர்கள் ஆவர். இவர் சிவகவி, சீதா கல்யாணம் முதலிய திரைப்படங்களில் நடித்துள்ளார்.

## வாழ்க்கைக் குறிப்பு
ஜெயலட்சுமி 1920 சூலை 25 இல் சென்னையில் வழக்கறிஞரான வி. சுந்தரம் ஐயர், பார்வதி ஆகியோருக்குப் பிறந்தார். 1933 இல் வி. சாந்தாராம் தமிழ்த் திரைப்படம் ஒன்றைத் தயாரிக்க விளம்பரம் ஒன்றை வெளியிட்டிருந்தார். சுந்தரம் ஐயர் அவருக்கு உதவவென குடும்பத்துடன் கோலாப்பூர் சென்று சீதா கல்யாணம் திரைப்படத்தில் நடித்தனர். ஜெயலட்சுமி இதில் சீதையாகவும், அண்ணன் சு. ராஜமையர் இராமராகவும் நடித்தனர்.

## மறைவு
ஜெயலட்சுமி 2007 சூலை 21 இல் பெசண்ட் நரில் உள்ள அவரது இல்லத்தில் தனது 86-வது அகவையில் காலமானார்.

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1920 பிறப்புகள்
பகுப்பு:2007 இறப்புகள்
உர்ஃப்

இசுலாமியச் சட்ட முறைமையுடன் ஒற்றுப்போகும் ஒரு சமூகத்தின் அறிவை அரேபிய இசுலாமியப் பொருளில் **உர்ஃப்** (*Urf*, ) என்கின்றனர்.

இசுலாமிய சட்டங்களில் முறையாக இந்த உர்ஃப இல்லாத போதும், சரியத் சட்டம் நபிகளின் காலகட்டத்தில் பின்பற்றப்பட்ட சில வழக்கங்களை தன்னுள் எடுத்துக்கொண்டுள்ளது. அபு யூசுப் அவர்களால் முதன்முதலில் அங்கீகரிக்கப்பட்ட உர்ஃப், பின்னர் அல்-சரக்சி என்பவரால் எதிர்க்கப்பட்டது.

எகிப்து போன்ற நாடுகளில், அதிகாரபூர்வ தாள்கள் இல்லாமல் செய்யப்படும் திருமணங்களை உர்ஃபி முறை என்பர். இம்முறையில் செய்யப்படும் திருமணங்களின் செல்லுபடி தன்மை இன்னுமும் முடிவாகவில்லை.

## மேற்கோள்கள்

பகுப்பு:அரபு மொழிச் சொற்கள்
பகுப்பு:இசுலாமியச் சட்டம்
சான்சே இல்ல

**சான்சே இல்ல**  அனிருத் ரவிச்சந்திரன் என்னும் இசையமைப்பாளர் நடித்து வெளியிட்ட இசை ஆல்பமாகும். இந்த ஆல்பம் இந்தியாவின் தமிழ்நாடு மாநிலத்தின் தலைநகரான சென்னை மாநகரைப் புகழும் வண்ணம் வெளியிடப்பட்டது.

## பின்னணி
சென்னை மாநகரம் ஆங்கிலேயர் காலம் முதல் முக்கிய வர்த்தக மையமாகவும் கலாச்சார மையமாகவும் விளங்குகிறது. மற்ற எந்த ஊருடனும் ஒப்பிட்டாலும் சென்னை போன்ற ஒரு நகரம் இருக்க வாய்ப்பே இல்லை (சான்சே இல்ல) என்னும் அர்த்தத்தில் பாடல் அமைக்கப்பட்டுள்ளது. இந்தப் பாடலைத் தமிழ் திரையுலக இசையமைப்பாளர் அனிருத் இசை அமைத்து நடித்துள்ளார். விக்னேஷ் சிவன் என்னும் இயக்குநர் இந்தப் பாடலை எழுதி இயக்கியுள்ளார். இதன் ஒளிப்பதிவாளர் வில்லியம் சி.ஜார்ஜ்..

## வெளியீடு
"சான்சே இல்ல" பாடல் யூ டியூப் இணையதளத்தில் 1 ஆகஸ்ட், 2014 ஆம் ஆண்டு வெளியிடப்பட்டது.

## மேற்கோள்கள்

பகுப்பு:தமிழ்ப் பாடல்கள்
வைக்கிங் காலம்

**வைக்கிங் காலம்** (*Viking Age*)  எனப்படுவது  ஐரோப்பிய வரலாற்றில் கி.பி 793 முதல் 1066 வரையிலானக் காலமாகும். குறிப்பாக வடக்கு ஐரோப்பா மற்றும் எசுக்காண்டினாவியாவின் வரலாற்றில் செருமானிய இரும்புக் காலத்திற்கு பிறகான காலமாகும். வரலாற்றின் இக்காலத்தில் எசுக்காண்டினாவிய  நோர்சுமன்கள் ஐரோப்பாவை கடல்வழியாகவும் ஆறுகள் வழியாகவும் சென்றடைந்து படையெடுப்புக்களையும் கைப்பற்றுகைகளையும் மேற்கொண்டு வணிகத்தைப் பரப்பிய காலமாகும். இந்தக் காலத்தில் வைக்கிங்குகள் நோர்சு கிரீன்லாந்து, நியூபவுண்டுலாந்து, தற்கால பரோயே தீவுகள், ஐசுலாந்து, நார்மாண்டி, எசுக்காண்டினாவிய இசுக்கொட்லாந்து, உக்ரைன், அயர்லாந்து, உருசியா மற்றும் அனத்தோலியா ஆகிய இடங்கில் குடியேறினர். வரலாற்றின் பலகாலங்களிலும் வைக்கிங் பயணிகளையும் குடியேற்றங்களையும் காண முடிந்தாலும் இக்காலத்தில் இடம் பெயர்ந்தவர்கள் குறிப்பிடத்தக்க எண்ணிக்கையிலாவர். கூடிய மக்கள்தொகை, வணிக சமநிலையின்மை, வேளாண்மைக்கேற்ற நிலமின்மை போன்றவையே இந்த வெளியேறலுக்கும் மற்ற நாடுகள் மீதான ஆக்கிரமிப்பிற்கும் காரணமாக வரலாற்று ஆவணங்கள் சுட்டுகின்றன.  வைக்கிங் காலத்திற்கான பெரும்பான்மைத் தகவல்களுக்கு ஐசுலாந்திய சாகாசிடமிருந்தே பெறப்படுகின்றன.

## மேற்சான்றுகள்

பகுப்பு:ஐரோப்பிய வரலாறு
கியாஸ்

இசுலாமிய சட்டவிதியில் **கியாஸ்** எனப்படுவது ஹதீஸ் மற்றும் குரான் ஆகியவற்றின் போதனைகளை ஒப்பிட்டு, அதன் மூலம் சட்ட உத்தரவு பிறப்பிக்கப்படுவது ஆகும்.இதன்படி, குரான் மற்றும் சுன்னாவில் கூறப்பட்டுள்ள விதிகளை அடிப்படையாகக் கொண்டு பிரச்சனைகள் தீர்க்கப்படும்.

## சுன்னி முஸ்லிம்களின் பார்வையில்
குரான், சுன்னா, இஜாஸ் என்ற மூன்று தூண்களைப்போல, ஒப்பிட்டுப்பார்த்து முடிவுக்கு வருதல் என்பதும் இசுலாமிய சட்டத்தின் நான்காவது தூண் என்று சமீபகால சுன்னி இசுலாமியர்கள் கருதுகின்றனர். பண்டைய இசுலாத்தில் இந்த ஒப்பிட்டு பார்த்தல் இருக்கிறது என்று கூறினாலும், சமீபகால வல்லுனர்கள் இந்த ஒப்பிட்டுப்பார்க்கும் வழக்கம் அபு ஹனிஃபாவிடம் தான் தோன்றியது என்கின்றனர்.

## சியாக்களின் பார்வையில்
சியக்களை பொருத்தவரை ஒப்பிட்டுப்பார்த்து தீர்ப்பு வழங்குதல் என்பது நடைமுறையில் இல்லை.

## மேற்கோள்கள்

பகுப்பு:இசுலாம்
சார்லொட் அமாலீ

**சார்லொட் அமாலீ** அல்லது **சார்லட் அமாலி** அமெரிக்கக் கன்னித்தீவுகளின் தலைநகரமும் மிகப்பெரிய நகரமும் ஆகும். இந்நகரம் 1666இல் தபூஸ் எனும் பெயரில் தோற்றம்பெற்றது. 1691இல் இது டென்மார்க் அரசன் ஐந்தாம் கிரிஸ்டியனின் பட்டத்துராணியான சார்லொட் அமாலீ ஹெசி-கெசல் என்பவரின் பெயரையொற்றி சார்லொட் அமாலீ எனப் பெயர் மாற்றம் பெற்றது. இந்நகரிலுள்ள துறைமுகம் முன்னர் கடத்தல்காரர்களால் அதிகம் பயன்படித்தப்பட்டது. தற்போது சொகுசுக்கப்பல்கள் அதிகம் தரித்துச் செல்லும் ஒரு துறைமுகமாக இது விளங்குகின்றது. 2010இல் இந்நகரின் மக்கட்டொகை 18481 ஆகும்.

## மேற்கோள்கள்


பகுப்பு:அமெரிக்க கன்னித் தீவுகள்
பகுப்பு:வட அமெரிக்கத் தலைநகரங்கள்
திருமாந்துறை (தென்கரை மாந்துறை)

தஞ்சாவூர் மாவட்டம் கும்பகோணத்திற்கு அருகில் திருமங்கலக்குடிக்கு பக்கத்தில் காணப்படும் மாந்துறை என்னும் ஊர் தென்கரை மாந்துறை எனப்படும். கும்பகோணம்-மயிலாடுதுறை சாலையில், ஆடுதுறைக்கு வடக்கே 2 கி.மீ. தொலைவில் உள்ளது.

## திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை (தென்கரை மாந்துறை) ஆகிய தலங்களாகும்.

## சப்தஸ்தானப் பல்லக்கு வருகை
சப்தஸ்தான விழாவின்போது திருமங்கலக்குடிக்கு மறுநாள் காலை 7.00 மணிக்கு வருகிறது. அங்கு சிறப்பு வழிபாடுகள் அரதத்தருக்கு நடைபெறும். இறுதியாக பல்லக்குக் கஞ்சனூர் வீதிகளில் வந்து கோயிலில் இறக்கப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சுதேஸ் பீரிஸ்

**சுதேஸ் பீரிஸ்** (பிறப்பு : பிப்ரவரி 3 , 1985) இலங்கையை சேர்ந்த ஒரு  பாரம் தூக்கும் வீரராவார் .2010 பொதுநலவாய விளையாட்டுக்களில் 62 கிலோ பிரிவில் , பாரம் தூக்கும் போட்டியில் வெண்கலப் பதக்கம் வென்றார் .
கிளாஸ்கோ 2014 பொதுநலவாய விளையாட்டுப் போட்டிகளில் இலங்கைக்கு வெள்ளிப்பதக்கத்தைப் பெற்றுத் தந்தார் . 273 கிலோ கிராம் எடையைத் தூக்கியே இந்த சாதனையை புரிந்தார்.

## மேற்கோள்கள்

பகுப்பு:இலங்கை விளையாட்டு வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
ஹாப்பி நியூ இயர்

**ஹாப்பி நியூ இயர்** () 2014ஆம் ஆண்டு திரைக்கு வந்த இந்திய நாட்டு இந்தி அதிரடி நகைச்சுவை திரைப்படம். இந்தத் திரைப்படத்தை பாரஹ் கான் இயக்க, சாருக் கான், தீபிகா படுகோண், அபிஷேக் பச்சன், சோனு சூட், போமன் இரானி, விவான் ஷா, ஜாக்கி செராப் உள்ளிட்ட பலர் நடித்துள்ளனர்.

## வெளி இணைப்புகள்
* Official website 	
* 

பகுப்பு:2014 இந்தித் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்திய இந்தித் திரைப்படங்கள்
அந்தரே பூர்த்தாடோ தெ மென்டோன்சா

**அந்தரே பூர்த்தாடோ தெ மென்டோன்சா** (André Furtado de Mendonça, 1558 – ஏப்ரல் 1, 1611) போர்த்துக்கேய இந்தியாவில் படைத்தளபதியும் ஆளுனரும் ஆவார். இலங்கை, இந்தியா, இந்தோனேசியா, மலாக்கா ஆகிய நாடுகளுக்குள் போர்த்துக்கேயரின் ஆட்சி விரிவாக்கம் பெற்ற காலத்தில் இவர் படைகளின் கட்டளை அதிகாரியாக இருந்தார்.

## வரலாறு
இவர் பேஜா, ரியோ மையோர் ஆகியவற்றின் கட்டளை அதிகாரியாக இருந்த அபோன்சோ பூர்த்தாடோ மென்டோன்சா, யொவானா சோசா ஆகியோருக்கு மகனாகப் பிறந்தார். சண்டை தொடர்பான அறிவை வளர்த்துக்கொள்ள விரும்பிய அந்தரே பூர்த்தாடோ தனது 18 ஆவது வயதில் சண்டை, காலநிலையியல், கடலியல், நிலப்படவியல் ஆகியவற்றைக் கற்கத் தொடங்கினார். இவர் பின்னர் படைகளில் சேர்ந்து 25 வயதிலேயே ஒரு வெற்றிகரமான படைத்தலைவர் ஆனார். இவர் புளோரசுப் போர் உட்படப் பல குறிப்பிடத்தக்க போர்களில் பங்குபற்றியுள்ளார். இவர் போர்த்துக்கேயப் பேரரசுக்காக, இந்தியப் பெருங்கடற்பகுதியின் பல குடியேற்ற நாடுகளில் பணியாற்றினார். உடல்நலக் குறைவினால் 1611 ஆம் ஆண்டு காலமான இவர் லிசுபனில் உள்ள கிரேஸ் குருமடத் தேவாலயத்தில் அடக்கம் செய்யப்பட்டார்.

## யாழ்ப்பாணத்தில்

அந்தரே பூர்த்தாடோ தெ மென்டோன்சா, 1591 ஆம் ஆண்டில் 1,400 போர்த்துக்கேயரையும், 3,000 சிங்களவர்களையும் உள்ளடக்கிய படையுடன், யாழ்ப்பாண இராச்சியத்தின் தலைநகரான நல்லூரைத் தாக்கி அதை வெற்றிகொண்டான். அரசன் புவிராச பண்டாரத்தைக் கொன்றுவிட்டு, அரச குடும்பத்தைச் சேர்ந்த எதிர்மன்னசிங்கன் என்பவனை மன்னனாக்கினான். இதனூடாக யாழ்ப்பாண இராச்சியம் போர்த்துக்கேயரின் கீழான ஒரு சிற்றரசு ஆனது. இது போர்த்துக்கேயக் குருமார் யாழ்ப்பாணத்தில் தடையின்றிக் கத்தோலிக்க மதத்தைப் பரப்புவதற்கான வாய்ப்பையும் வழங்கியது. அத்துடன் 1619 ஆம் ஆண்டில் யாழ்ப்பாணம் போர்த்துக்கேயரின் நேரடி ஆட்சிக்குள் வருவதற்கான வழியையும் திறந்துவிட்டது.

## மேற்கோள்கள்

பகுப்பு:இந்தியாவின் போர்த்துக்கேய ஆளுநர்கள்
பகுப்பு:1558 பிறப்புகள்
பகுப்பு:1611 இறப்புகள்
பகுப்பு:யாழ்ப்பாண அரசு
தரவு விவரக்குறிப்புகள்

**தரவு விவரக்குறிப்புகள்** (Data profiling) என்பது தரவு மூலத்தில் உள்ள தரவினை ஆய்வு செய்து மற்றும் தகவல் சேகரித்து அதை பற்றி புள்ளிவிவரங்களுடன் விவரிப்பதாகும். முக்கியமாக தரவு விவரக்குறிப்புகள் சேகரிப்பது தரவின் தரத்தினை சோதிக்க உதவுகிறது.

## பயன்பாடுகள்
* தரவினை தரம் பிரிப்பதற்கு
* தரவு வேறு ஏதேனும் துறையில் பயன்படுமா என்று பார்ப்பதற்கு

## தரவு விவரக்குறிப்புகளை தர வல்ல கருவிகள்
* டேலன்டு 

பகுப்பு:தரவு
பகுப்பு:தரவு மேலாண்மை
பகுப்பு:தரவுப் பகுப்பாய்வு
ரோதி

thumb|right|200px|பேதுரு வீட்டின் வெளிக் கதவைத் தட்டுதல்
**ரோதி** என்பவர் புதிய ஏற்பாட்டில் குறிக்கப்படும் நபர் ஆவார். இவர் பணிகள் இல் மட்டுமே குறிக்கப்படுகின்றார். இவரின் பெயருக்கு உரோசா என்பது பொருள். இவர் மாற்கு எனப்படும் யோவானின் தாயாகிய மரியாவின் பணிப்பெண் ஆவார். புனித பேதுரு சிறையிலிருந்து விடுவிக்கப்பட்டப்பின்பு மரியாவின் வீட்டுக்குப் போனார். அங்கே அவர் வெளிக்கதவைத் தட்டியபோது ரோதி தட்டியது யாரெனப் பார்க்க வந்தார். அது பேதுருவின் குரல் என்பதை உணர்ந்ததும் மகிழ்ச்சியால் வாயிலைத் திறக்காமல் உள்ளே ஓடி, "பேதுரு வாயில் அருகே நிற்கிறார்" என்று அறிவித்தார். அவர்கள் அவரை நம்பவில்லை. ஆனால் அவர் வலியுறுத்திக் கூறியதால் அவர்கள், அது அவருடைய வானதூதராய் இருக்கலாம் என்றார்கள். பேதுரு விடாமல் தட்டிக் கொண்டேயிருந்ததால் அவர்கள் கதவைத் திறந்தார்கள்.

விவிலிய விளக்க உரையாளர் பலர் இந்த நிகழ்வு நகைச்சுவையுடையதாக விவரிக்கின்றனர்.

## மேற்கோள்கள்


பகுப்பு:திருத்தூதர் பணிகள் நூலில் வரும் நபர்கள்
மரியா, மாற்கு எனப்படும் யோவானின் தாய்

**மரியா, மாற்கு எனப்படும் யோவானின் தாய்** என்பவர் திருத்தூதர் பணிகள் 12:12இல் குறிக்கப்படும் நபர் ஆவார். அதன் படி புனித பேதுரு சிறையிலிருந்து விடுவிக்கப்பட்டப்பின்பு இவரின் வீட்டுக்குப் போனார்:

அவர் யாவற்றையும் புரிந்துகொண்டவராய் மாற்கு எனப்படும் யோவானின் தாயாகிய மரியாவின் வீட்டுக்குப் போனார். அங்கே பலர் ஒருங்கிணைந்து இறைவனிடம் வேண்டிக்கொண்டிருந்தனர்.

விவிலியம் முழுவதிலும் இந்த ஒரு குறிப்பு மட்டுமே இவரைக்குறித்து உள்ளது. நற்செய்தியாளர் மாற்குவின் தாய் இவர் என்பதில் அறிஞர்களிடையே ஒத்த கருத்தில்லை.

## மேற்கோள்கள்

*Easton's Bible Dictionary, 1897

பகுப்பு:திருத்தூதர் பணிகள் நூலில் வரும் நபர்கள்
வைக்கிங் 1

**வைக்கிங் 1***(Viking 1)* என்பது நாசாவால் செவ்வாய் கோளை ஆராய்வதற்காக வைக்கிங் திட்டத்தின் கீழ் அனுப்பப்பட்ட 
முதல் விண்கலம் ஆகும். இதனுடன் வைக்கிங் 2 என்ற விண்கலமும் அனுப்பப்பட்டது. வைக்கிங் 1 இறங்கு விண்கலத்தான் செவ்வாய் கோளில் வெற்றிகரமாக இறங்கி தனது பணியை தொடங்கிய முதல் இறங்கு விண்கலம் ஆகும், மேலும் இது 2307 நாட்கள் (2245 செவ்வாய் நாட்கள்) இதன் பணியை செய்துள்ளது, இதன் சாதனையை 19 மே 2010 ஆப்பர்சூனிட்டி தளவுளவி முறியடித்தது.
## பணி
ஆகஸ்ட் 20, 1975 இல் வைக்கிங் 1 ஏவப்பட்டது, தனது 10 மாத பயணத்திற்கு பிறகு செவ்வாய் கோளை அடைந்தது பின் 5 நாட்கள் செவ்வாய் கோளினை வெளிப்புறமாக புகைப்படம் எடுத்து அனுப்பியது அதன்பின் ஜூலை 4, 1976 இல் இதை தரையிறக்கத் திட்டமிடப்பட்டது. ஆனால் தரை பாதுகாப்பாக இல்லததால் ஜூலை 20, 1976 இல் செவ்வாயில் தரையிறங்கியது. 
### விண் சுற்றுக்கலன்
**வைக்கிங் 1** விண் சுற்றுக்கலனில் இரண்டு வீடிகான் புகைப்படக் கருவிகள் அமைக்கப்பட்டிருந்தது.ஒன்று நீராவி வரைபடத்தை தயர் செய்ய உதவும் அகச்சிவப்பு நிறமாலை மானி (Infrared spectrometer) மற்றொன்று வெப்ப வரைபடத்தை தயர் செய்ய உதவும் அகச்சிவப்பு கதிர்வீசல்மானி.
### வைக்கிங் 1 புகைப்படத் தொகுப்பு


Image:Titan 3E-Centaur launches with Viking 1.jpg |ஆகஸ்ட் 20, 1975 இல் வைக்கிங் 1 விண்ணில் செலுத்தப்படும் புகைப்படம்.
Image:Mars Viking 12a001.png |வைக்கிங் 1 கோள் இறங்கு விண்கலத்தால் எடுக்கப்பட்ட முதல் புகைப்படம்
Image:Mars Viking 12a240.png |மெரிடியானில் சூரிய மறைவை வைக்கிங் 1 கோள் இறங்கு விண்கலம் எடுத்த புகைப்படம்.
Image:Mars Viking 11d128.png |மண் மாதிரை சோதனை செய்யும் கருவி, துளையிடும் புகைப்படம்.
Image:PIA00563-Viking1-FirstColorImage-19760721.jpg|வைக்கிங் 1 கோள் இறங்கு விண்கலத்தால் எடுக்கப்பட்ட முதல் வண்ணப் புகைப்படம். 
Image:Mars Viking 11h016.png |வைக்கிங் 1 தரையிறங்கிய இடம்.
Image:PSP 001521 2025 RED VL-1 lander.png |வேறு ஒரு செயற்கைகோளினால் எடுக்கப்பட்ட வைக்கிங் 1 இன் புகைப்படம்.



## மேற்கோள்கள்

பகுப்பு:செவ்வாய்த் திட்டங்கள்
பகுப்பு:செயற்கைக் கோள்கள்
பகுப்பு:அமெரிக்க விண்வெளித் திட்டங்கள்
இசுரேல்-பாலத்தீனப் பிணக்கு

**இசுரேல்-பாலத்தீனப் பிணக்கு** (*Israeli–Palestinian conflict*) இருபதாம் நூற்றாண்டின் மத்தியிலிருந்து இன்றுவரை இசுரேலுக்கும்  பலத்தீனத்திற்கும் இடையே நடைபெற்றுவரும் தொடர்போராட்டத்தை குறிக்கிறது. இந்தப் பிணக்குகள் பிரித்தானியர் ஆண்டுவந்த காலத்திலிருந்தே சீயோனியர்களுக்கும் *(yishuv)* அரபு மக்களுக்கும் இடையே இருந்து வந்துள்ளது.  இது பரந்த அரபு-இசுரேல் முரண்பாட்டின் மைய அங்கமாகும். இந்தப் பிணக்கே உலகின்  "மிகவும் சிக்கலான பிணக்காக" கருதப்படுகிறது.இந்தப் பிணக்கை தீர்க்கும் வழியாக தன்னாட்சியுடைய பலத்தீனத்தையும் அதையடுத்த இசுரேலையும் கொண்டவாறு இரு நாடுகளை உருவாக்கும் தீர்வு பலமுறை முன்மொழியப்பட்டுள்ளன. பல கருத்துக் கணிப்புக்களின்படி பெரும்பாலான இசுரேலியர்களும் பாலத்தீனர்களும் இந்த பிணக்கைத் தீர்க்க இருநாடுகள் தீர்வே சிறந்ததாக ஒப்புக் கொள்கின்றனர். மிகுதியான பலத்தீனர்கள்  மேற்குக் கரையும்  காசா கரையும் உள்ளடங்கியப் பகுதி தங்கள் வருங்கால நாடாக கருதுகின்றனர்; இதற்கு பெரும்பாலான இசுரேலியர்களும் உடன்படுகின்றனர். ஒரு சில கல்வியாளர்கள் இசுரேல், காசாக் கரை, மேற்கு கரை ஒவ்வொன்றும் சம உரிமையுடனான, இரட்டைக் குடியுரிமை பெற்ற,  ஒரே நாட்டின் பகுதிகளாக  ஒருநாட்டுத் தீர்வை முன்வைத்துள்ளனர்.  இருப்பினும், எந்தவொரு இறுதித் தீர்வைக் குறித்தும் குறிப்பிடத்தக்க அளவில் கருத்து வேறுபாடுகள் உள்ளன. மேலும் எதிர்தரப்பின் நம்பகத்தன்மை குறித்தும் எந்தளவில்  வாக்குறுதிகளை காப்பாற்றும் என்பது குறித்தும் மற்ற தரப்பிற்கு ஐயங்கள் உள்ளன.

## வரலாறு
ஜெர்மனியில் ஹிட்லரால் யூதர்கள் வேட்டையாடப்பட்ட பின்னணியில் தங்களுக்கென்று ஒரு நாடு என்ற கோரிக்கை யூதர்கள் மத்தியில் வலுத்தது. 1947ல் ஐக்கிய நாடுகள் அவை தலையிட்டு, 55 சதவீத பிரதேசம் யூதர்களுக்கு எனவும், 44 சதவீதம் பாலஸ்தீனியர்களுக்கு என்றும், 1 சத வீதம் ஜெருசலேம் தனியாக சர்வதேசக் கண் காணிப்பில் இருக்கும் என்றும்  பிரித்துக் கொடுத்தது.

## மேற்சான்றுகள்

பகுப்பு:அரபு-இசுரேல் முரண்பாடு
பகுப்பு:பாலஸ்தீனம்
பகுப்பு:சீயோனிசம்
சோலைக்காடுகள்

**சோலைக்காடுகள்** தென்னிந்தியாவில் அதிக மலைப்பகுதி பகுதிகளில் உள்ள மத்திய பள்ளத்தாக்குகளில் உள்ள புல்வெளி இருக்கும் வளர்ச்சி குன்றிய வெப்பமண்டல மோண்டேன் வன இணைப்புகளை கொண்ட மலைப்பகுதி ஆகும். சோலைவனப்பகுதிகள் பொதுவாக பள்ளத்தாக்குகளில் காணப்படுகின்றன. இவை மலைப்பகுதியின் புல்வெளி தொடரலையின் மூலம் பிரிக்கப்படுகிறது. இது ஆங்கிலத்தில் (shola) என்று குறிப்பிடப்படுகிறது. இது தமிழ் மொழியிலிருந்து வந்திருக்கக்கூடும் என்றும் கருதுப்படுகிறது.

## தோற்றம் மற்றும் பரவல்

சோலைக்காடுகள் பொதுவாக தென் இந்தியாவில் நீலகிரி மாவட்டம், கன்னியாகுமாரி மாவட்டம், மேற்குத் தொடர்ச்சி மலை மற்றும் கர்நாடகா, கேரளா மற்றும் தமிழ்நாடு மாநிலங்களில் எல்லைகளில் அதிக உயரத்தில் மலைப்பகுதிகளில் காணப்படுகின்றன. பொதுவாக கடல் மட்டத்திலிருந்து 2000 மீட்டர் மேலே சோலைக்காடுகள் உருவாகும் என்றாலும், சோலைக்காடுகள் பல மலை எல்லைகளில் 1600 மீட்டர் உயரத்தில் காணப்படுகின்றன.

## மேற்கோள்கள்

பகுப்பு:மலைத் தொடர்கள்
இந்தியாவின் நம்பகத்தன்மை உடைய குறைந்தபட்ச கட்டுப்பாடு

**இந்தியாவின் நம்பகத்தன்மை உடைய குறைந்தபட்ச கட்டுப்பாடு** (Minimum Credible Deterrence) என்பது இந்தியாவிற்கும் பாகிஸ்தானுக்கும் இடையே உருவான ஒரு அணுஆயுத  கொள்கை ஆகும். இது முதலில் அணு ஆயுதத்தை பயன் படுத்துவதை தடுக்கவும் இரண்டாவதாக பயன் படுத்துவதை உறுதி செய்யவும் ஏற்படுத்தப்பட்டது.

## அறிமுகம்
* இந்தியாவின் தற்காலிக அணு கோட்பாட்டாக தேசிய பாதுகாப்பு ஆலோசனை வாரியத்தை சேர்ந்த செயலர் பிரிஜேஸ் மிஸ்ராவால் ஆகஸ்ட் 17, 1999 இல் அறிவிக்கப்பட்டது.

## கோட்பாடுகள்
* இந்தியாவின் அணு ஆயுத திட்டம் எப்போதும் குறைந்தபட்ச அச்சுறுத்தும் புரிந்துணர்வால் வழிநடத்தப்படும்
* நம்பகத்தன்மை மற்றும் உச்சநிலை ஆகிய இரண்டு கூறுகள் இதில் உள்ளன

## மேற்கோள்கள்

*Speech by NSA Shri Shivshankar Menon at NDC on “The Role of Force in Strategic Affairs”: Web-site of Ministry of External Affairs (Govt. of India)
*NSA Shivshankar Menon at NDC (Speech) : india Blooms

பகுப்பு:அணுவாயுதப் பரவாமை